1967R0422 — ET — 07.10.2012 — 032.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

▼M27

NÕUKOGU AASTA MÄÄRUS nr 422/67/EMÜ, nr 5/67/EURATOM,

25. juuli 1967,

komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri, üldkohtu presidendi, liikmete ja kohtusekretäri ning Euroopa Liidu avaliku teenistuse kohtu presidendi, liikmete ja kohtusekretäri rahaliste tasude kindlaksmääramise kohta

▼B







EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, ( 1 ) eriti selle artiklit 6, ning Euroopa ühenduste privileegide ja immuniteetide protokolli ( 2 ) artikleid 20 ja 21, arvestades, et nõukogu peab kindlaks määrama komisjoni presidendi ja liikmete ning Euroopa Kohtu presidendi, kohtunike, kohtujuristide ja kohtusekretäri palgad, toetused ja pensionid, samuti võimalikud töötasude asemel tehtavad väljamaksed, ON VASTU VÕTNUD KÄESOLEVA MÄÄRUSE:







Artikkel 1

Komisjoni liikmed ja Euroopa Kohtu liikmed saavad alates ametisseastumise päevast kuni ametist lahkumise kuu viimase päevani põhipalka, peretoetusi ja muid toetusi.

▼M25

Käesoleva määruse kohaldamisel käsitatakse vabaabielu abieluna, tingimusel et täidetud on kõik Euroopa Ühenduste ametnike personalieeskirjade VII lisa artikli 1 lõike 2 punktis c loetletud tingimused. Liikme või endise liikme vallalist partnerit loetakse tervisekindlustussüsteemis tema abikaasaks, kui kõnealuse artikli lõike 2 punkti c alapunktides i, ii ja iii sätestatud tingimused on täidetud.

▼M8

Artikkel 2

1. Komisjoni liikmete igakuine põhipalk on võrdne summaga, mis saadakse järgmiste protsentide kohaldamisel Euroopa ühenduste ►M25 6. astme kolmanda järgu ◄ ametniku põhipalga suhtes:







president: 138 %, asepresident: 125 %, teised liikmed: 112,5 %.

2. Euroopa Kohtu liikmete igakuine põhipalk on võrdne summaga, mis saadakse järgmiste protsentide kohaldamisel Euroopa ühenduste ►M25 palgaastme 16 kolmas järk ◄ ametniku põhipalga suhtes:







president: 138 %, ▼M27 asepresident: 125 %, ▼M8 kohtunik ja kohtujurist: 112,5 %, kohtusekretär: 101 %.

▼M25

3. 1. maist 2004 kuni 30. aprillini 2006 loetakse mõiste „palgaastme 16 kolmas järk” lõigetes 1 ja 2 tähenduseks „palgaastme A*16 kolmas järk”.

▼M8

Artikkel 3

Komisjoni ja Euroopa Kohtu liikmed saavad peretoetusi, mis määratakse kindlaks analoogia põhjal personalieeskirjade artikli 67 sätetega ning nimetatud eeskirjade VII lisa artiklitega 1-3.

▼B

Artikkel 4

1. Komisjoni või Euroopa Kohtu liikmed saavad eluasemekulude hüvitist, mille suurus on 15 % põhipalgast.

▼M8

2. Komisjoni liikmed saavad järgmist igakuist esindustasu:







president: ►M24 1 418,07 EUR ◄ , asepresident: ►M24 911,38 EUR ◄ , teised liikmed: ►M24 607,71 EUR ◄ .

3. Euroopa Kohtu liikmed saavad järgmist igakuist esindustasu:







president: ►M24 1 418,07 EUR ◄ , ▼M27 asepresident: 911,38 EUR, ▼M8 kohtunik ja kohtujurist: ►M24 607,71 EUR ◄ , kohtusekretär: ►M24 554,17 EUR ◄ .

Euroopa Kohtu kodade esimeestele ►M9 ja peakohtujuristile ◄ makstakse ametiaja jooksul lisaks tasu eriülesannete täitmise eest ►M24 810,74 EUR ◄ kuus.

▼M8

4. Nõukogu suurendab lõigetes 2 ja 3 nimetatud tasusid kvalifitseeritudhäälteenamusega igal aastal, pidades silmas elukalliduse tõusu.

Artikkel 4a

Artiklis 2 nimetatud põhipalkade, artiklis 3 nimetatud peretoetuste ja artikli 4 lõikes 1 nimetatud hüvitiste suhtes kohaldatakse Belgias töötavate ametnike osas nõukogu poolt Euroopa ühenduste ametnike personalieeskirjade artiklite 64 ja 65 kohaselt kehtestatud paranduskoefitsienti.

▼M25

Artikkel 4b

Personalieeskirjade VII lisa artiklit 17 kohaldatakse analoogia põhjal komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning ►M27 üldkohtu ◄ presidendi, liikmete ja kohtusekretäri suhtes.

▼B

Artikkel 5

Ametisse astudes ja ametist lahkudes saab komisjoni ja Euroopa Kohtu liige:

a) ametisse astudes sisseseadmistoetust, mis võrdub kahe kuu põhipalgaga, ning ametist lahkudes ümberasumistoetust, mis võrdub ühe kuu põhipalgaga;

▼M4

b) hüvitise enda ja oma pereliikmete sõidukulude katteks ning hüvitise oma isiklike asjade ja mööbli kolimise eest, sealhulgas kindlustuse tavariskide (vargus, purunemine, tuli) vastu.

▼B

Kui isik ametisse tagasi nimetatakse, ei saa ta käesolevas artiklis sätestatud toetusi. Toetusi ei saa ta ka juhul, kui ta on nimetatakse ametisse mõnes teises ühenduste institutsioonis, kui selle institutsiooni ajutine asukoht on linnas, kus ta pidi varem seoses ametikohustuste täitmisega elama, ning ta ei ole uue ametissenimetamise ajaks sealt veel ära kolinud.

Artikkel 6

Komisjoni või Euroopa Kohtu liikmele, kes peab ametikohustuste täitmisel oma institutsiooni ajutisest asukohast mujale reisima:

a) hüvitatakse sõidukulud;

b) hüvitatakse majutuskulud (üksnes tuba, teenindus ja maksud);

▼M11

c) makstakse päevaraha, mis iga eemalviibitud täispäeva eest on 105 % Euroopa ühenduste ametnike personalieeskirjadega lähetuses viibivale ►M25 ————— ◄ ette nähtud päevarahast.

▼B

Artikkel 7

▼M8

1. Komisjoni või Euroopa Kohtu endine liige saab ametist lahkumise kuule järgneva kuu esimesest päevast alates kolm aastat igakuist üleminekutoetust, mis määratakse kindlaks järgmiselt:

— 40 % ametist lahkumise aja põhipalgast, kui tema teenistusaeg oli alla kahe aasta,

— 45 % nimetatud palgast, kui teenistusaeg oli üle kahe, kuid alla kolme aasta,

— 50 % nimetatud palgast, kui teenistusaeg oli üle kolme, kuid alla viie aasta,

— 55 % nimetatud palgast, kui teenistusaeg oli üle viie, kuid alla kümne aasta,

— 60 % nimetatud palgast, kui teenistusaeg oli üle kümne, kuid alla viieteistkümne,

— 65 % nimetatud palgast, kui teenistusaeg oli üle 15 aasta.

▼B

2. Õigus seda toetust saada lõpeb, kui komisjoni või Euroopa Kohtu endine liige nimetatakse tagasi ametisse mõnes ühenduste institutsioonis, või tema surma korral. Tagasinimetamise puhul makstakse toetust kuni ametisseastumise kuupäevani; surma korral makstakse viimane toetus selle kuu eest, mil ta suri.

3. Kui asjaomane isik asub nimetatud kolme aasta jooksul uuele tööle või tegelema ettevõtlusega, arvestatakse nimetatud toetusest maha summa, mille võrra tema igakuine brutotöötasu (enne maksude mahaarvamist) koos lõikes 1 sätestatud toetusega ületab makse maha arvestamata töötasusid, mida ta sai komisjoni või Euroopa Kohtu liikmena artiklite 2, 3 ja artikli 4 lõike 1 kohaselt. Uue töö või ettevõtluse eest saadava töötasu arvutamisel võetakse arvesse iga liiki töötasu, välja arvatud kulude katteks makstav tasu.

4. Komisjoni või Euroopa Kohtu liige esitab ametist lahkumise kuupäeval, iga sellele järgneva aasta 1. jaanuaril ning oma varalise seisundi iga muutuse korral selle institutsiooni juhile, kus ta varem töötas, deklaratsiooni kõikide oma tegevuse eest saadavate töötasude kohta, välja arvatud kulude katteks makstavad tasud.

Täiendavaid töötasusid, mida komisjoni või Euroopa Kohtu endine liige oma töö käigus õiguspäraselt sai, üleminekutoetusest maha ei arvestata.

Deklaratsioon tuleb esitada heas usus ning see on konfidentsiaalne. Selles sisalduvat teavet ei kasutata muul viisil, kui seoses käesoleva määrusega, ning ei avaldata kolmandatele isikutele.

▼M8

5. Komisjoni või Euroopa Kohtu endine liige saab lõikes 1 nimetatud kolme aasta jooksul artikliga 3 ettenähtud peretoetusi.

▼B

Artikkel 8

1. Pärast ametist lahkumist saavad komisjoni ja Euroopa Kohtu liikmed eluaegset pensioni, mida makstakse alates päevast, mil nad saavad 65aastaseks.

2. Nad võivad siiski taotleda nimetatud pensioni maksmist alates 60. eluaastast. Sellisel juhul kohaldatakse pensioni suhtes järgmisi koefitsiente:

▼M4







60 aastat 0,70 61 aastat 0,75 62 aastat 0,80 63 aastat 0,87 64 aastat 0,95.

▼B

Artikkel 9

Pensioni suurus on ►M25 4,275 % ◄ viimati saadud põhipalgast iga töötatud täisaasta eest ning 1/12 nimetatud summast iga täiskuu eest. Maksimumpension on ►M8 70 ◄ % viimati saadud põhipalgast.

▼M4

Kui asjaomane isik on komisjonis või Euroopa Kohtus töötanud mitmel ametikohal, arvutatakse pensioni aluseks olev palk välja võrdeliselt isiku poolt igal ametikohal töötatud ajaga. Kui nad seda ei soovi, ei kohaldata käesolevat lõiget komisjoni või Euroopa Kohtu nende liikmete suhtes, kes on ametis käesoleva määruse jõustumise ajal või on enne selle jõustumist ametist lahkunud.

▼M25

Erandina esimesest lõigust on enne 1. maid 2004 ametisse asunud komisjoni liikmete ja Euroopa Kohtu kohtunike pensionisumma kuni nende ametikohustuste lõppemiseni vastavalt komisjonis ja Euroopa Kohtus 4,5 % neile viimati iga ametis oldud täisaasta eest makstud põhipalgast.

▼B

Artikkel 10

Komisjoni või Euroopa Kohtu liige, kes on püsivalt töövõimetu ega saa seepärast oma ülesandeid täita ning ametist lahkub või tagandatakse, saab tagasiastumise või tagandamise kuupäevast alates järgmisi toetusi:

a) püsiva töövõimetuse korral eluaegse pensioni, mida arvutatakse artikli 9 kohaselt ning mis peab olema vähemalt ►M4 30 ◄ % viimati saadud põhipalgast. Juhul, kui töövõimetuse põhjustab töökohustuste täitmisest tingitud haigus või invaliidsus, on tal õigus saada maksimumpensioni;

b) ajutise töövõimetuse korral saab ta töövõime taastumiseni pensioni, mis on viimati saadud põhipalgast tööülesannete täitmisest tingitud töövõimetuse või haiguse korral ►M4 60 ◄ % ning muudel juhtudel ►M4 30 ◄ %. Kui nimetatud invaliidsuspensioni saaja saab 65 aastaseks või kui invaliidsuspensioni on makstud seitse aastat, asendatakse see eluaegse pensioniga, mis arvutatakse artikli 9 kohaselt.

▼M20

Artikkel 11

Komisjoni ja Euroopa Kohtu liige saab Euroopa ühenduste ametnike personalieeskirjadega ettenähtud sotsiaalkindlustusskeemi kohaseid toetusi haiguse, kutsehaiguse ja tööõnnetuse korral, lapse sünnitoetust ja matusetoetust.

Esimest lõiku kohaldatakse ka komisjoni või kohtu endiste liikmete suhtes, kelle suhtes kohaldatakse artiklis 8 sätestatud pensioniskeemi, artiklis 7 sätestatud üleminekutoetuste süsteemi või artiklis 10 sätestatud invaliidsuspensioniskeemi.

▼M25

Endisi komisjoni liikmeid ja Euroopa Kohtu kohtunikke hõlmavad Euroopa Ühenduste ametnike personalieeskirjade artikli 72 sätted juhul, kui nad ei tööta tasustataval töökohal ja neile ei saa laieneda riiklik ravikindlustusskeem.

▼M20

Komisjoni või kohtu endisel liikmel, kes on ametis olnud vähemalt ►M25 63 ◄ . eluaastani või kel on õigus saada toetust artiklis 10 sätestatud invaliidsuspensioniskeemi alusel, säilib siiski piiranguteta õigus saada personalieeskirjade kohast haigushüvitist. Kui ta ei saa artiklis 7 sätestatud üleminekutoetust ning tal ei ole õigust saada hüvitist artiklis 8 sätestatud pensioniskeemi ega artiklis 10 sätestatud invaliidsuspensioniskeemi alusel, on komisjoni või kohtu endine liige kohustatud tasuma poole selliste riskide katmiseks vajalikest osamaksudest. Osamaksud arvutatakse viimase üleminekutoetuse alusel, mida kohandatakse hilisemate muudatustega.

Komisjoni või kohtu endine liige, kes lahkus ametist enne ►M25 63 ◄ . eluaastat ja kellel ei ole artiklis 7 sätestatud üleminekutoetuse perioodi lõppemise ajal õigust saada hüvitist artiklis 8 sätestatud pensioniskeemi või artiklis 10 sätestatud invaliidsuspensioniskeemi alusel, võib säilitada õiguse saada käesoleva artikli teises ja kolmandas lõigus sätestatud toetust juhul, kui ta ei tööta tasustataval töökohal ►M25 ————— ◄ . Sellisel juhul peab ta täies ulatuses tasuma Euroopa ühenduste ametnike personalieeskirjade artikli 72 lõikes 1 sätestatud kindlustuse osamaksud. Osamaksud arvutatakse viimase üleminekutoetuse alusel, mida kohandatakse hilisemate muudatustega.

▼B

Artikkel 12

Kui liikme töövõimetuses või surmas on süüdi kolmas isik, lähevad selle liikme või tema pärijate õigused algatada nimetatud kolmanda poole suhtes kohtumenetlus üle ühendusele liikme pensioniskeemiga seotud kohustuste ulatuses.

Artikkel 13

Artiklis 7 sätestatud üleminekutoetust, artiklis 8 sätestatud pensioni ja artiklis 10 sätestatud pensione ei maksta ühele isikule üheaegselt. Kui komisjoni või Euroopa Kohtu liige on õigustatud toetust või pensioni saama rohkem kui ühe loetletud sätte kohaselt, kohaldatakse üksnes saaja jaoks soodsaimat sätet.

Artikkel 14

Kui komisjoni või Euroopa Kohtu liige ametiaja jooksul sureb, saavad tema lesk ja ülalpeetavad lapsed surmale järgneva kolmanda kuu lõpuni töötasusid, mida komisjoni või Euroopa Kohtu liige pidanuks saama artiklite 2, 3 ja artikli 4 lõike 1 kohaselt.

Artikkel 15

1. Komisjoni või Euroopa Kohtu sellise liikme või endise ►M25 liikme elusolev abikaasa ja tema surma ajal ülalpeetavad lapsed ◄ , kellel oli surma ajal õigus saada pensioni, saavad toitjakaotuspensioni.

Nimetatud pension moodustab komisjoni või Euroopa Kohtu liikmele või endisele liikmele surma ajal artikli 9 kohaselt maksmisele kuulunud pensionist järgmise protsendi:







►M25 elusolevale abikaasale ◄ ►M4 60 ◄ % igale lapsele, ►M25 kui ema või isa on surnud ◄ 10 % igale lapsele, kui surnud on nii isa kui ka ema 20 %

▼M11

Kui kontrollikoja liige sureb oma ametiaja jooksul:

— on ►M25 elusoleva abikaasa ◄ toitjakaotuspension 36 % liikme surmaaegsest põhipalgast;

— on esimese orvu pension, kellel on surnud nii isa kui ka ema, vähemalt 12 % liikme surmaaegsest põhipalgast. Kui emast ja isast jäi maha mitu orbu, jagatakse toitjakaotuspensioni kogusumma pensioniõiguslike orbude vahel võrdselt.

▼B

2. Toitjakaotuspensionide kogusumma ei tohi ületada komisjoni või Euroopa Kohtu liikme või endise liikme pensioni, mille alusel neid arvutatakse. Vajaduse korral jaotatakse maksimaalsed toitjakaotuspensionid pensionisaajate vahel eespool nimetatud protsentide kohaselt.

3. Toitjakaotuspensione makstakse alates surmale järgneva kuu esimesest päevast; kui kohaldatakse artikli 14 sätteid, tekib õigus pensioni saada surmale järgneva neljanda kuu esimesel päeval.

4. Õigus toitjakaotuspensioni saada lõpeb selle kalendrikuu lõpus, mil õigustatud isik sureb. Õigus orvupensioni saada lõpeb selle kuu lõpus, mil laps saab 21 aastaseks. Pensioni saamise õigust võib siiski pikendada, kui laps omandab kutseharidust, kuid mitte kauem, kui tema 25aastaseks saamise kuu lõpuni.

Orvule, kes haiguse või töövõimetuse tõttu ei suuda elatist teenida, makstakse pensioni edasi.

5. Kui komisjoni või Euroopa Kohtu endine liige abiellub ning on abiellumise kuupäeval ►M25 käesoleva määruse kohaselt pensioniõiguslik, ei saa abikaasa ◄ ja abielupaari lapsed toitjakaotuspensioni, kui abielu oli komisjoni või Euroopa Kohtu liikme surma ajaks kestnud vähem kui viis aastat.

6. ►M25 Elusoleva abikaasa ◄ õigus saada toitjakaotuspensioni lõpeb taasabiellumise korral. Sellisel juhul makstakse ►M25 elusolevale abikaasale ◄ viivitamata ühekordne toetus kahe aasta toitjakaotuspensioni suuruses summas.

▼M11

7. Kui liikmest jäävad lisaks ►M25 elusolevale abikaasale ◄ maha orvud eelmisest abielust või teised tema kaudu õigustatud isikud või orvud eri abieludest, jaotatakse pension analoogselt ametnike personalieeskirjade VIII lisa artiklite 22, 27 ja 28 sätetega.

▼M20

8. Komisjoni või Euroopa Kohtu liikme või endise liikme ►M25 elusoleval abikaasal ◄ ja ülalpeetavatel lastel on õigus saada haigushüvitist Euroopa ühenduste ametnike personalieeskirjade kohase sotsiaalkindlustusskeemi alusel, kui nad ei saa sama liiki ja sama suurt hüvitist mõne teise sotsiaalkindlustusskeemi alusel.

▼B

Artikkel 16

Komisjoni või Euroopa Kohtu liige, kes vabastatakse ametist raske üleastumise tõttu, kaotab õiguse saada üleminekutoetust ja vanaduspensioni; see ei mõjuta siiski tema kaudu õigustatud isikuid.

Artikkel 17

Kui nõukogu otsustab põhipalka tõsta, teeb ta samal ajal otsuse ka olemasolevate pensionide kohase tõstmise kohta.

Artikkel 18

Käesoleva pensioniskeemi kohaselt maksmisele kuuluvad summad kavandatakse ühenduste eelarvesse. Liikmesriigid tagavad ühiselt nimetatud toetuste maksmise vastavalt nimetatud kulude rahastamise ulatusele.

Artikkel 19

1. Artiklite 2, 3, 4, 5, 11 ja 14 kohased summad makstakse välja ►M25 eurodes ◄ .

▼M25

2. Artiklite 7, 8, 10 ja 15 alusel makstavate summade suhtes ei kohaldata kaalutud keskmise arvutamist.

Need summad makstakse Euroopa Liidus elavatele pensionisaajatele eurodes elukohariigi panka.

Väljaspool Euroopa Liitu elavatele pensionisaajatele makstakse pensioni eurodes elukohariigi panka. Pensioni võib erandina maksta eurodes institutsiooni peakontori asukohariigi panka või välisvaluutas pensionäri elukohariigi panka ümberarvutatuna kõige hilisema Euroopa Ühenduste üldeelarve rakendamiseks kasutatud vahetuskursiga.

▼M22

Artikkel 19a

Ametnike personalieeskirjade artiklit 66a kohaldatakse komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning ►M27 üldkohtu ◄ presidendi, liikmete ja kohtusekretäri suhtes mutatis mutandis.

▼B

Artikkel 20

Käesolevat määrust kohaldatakse Euroopa Majandusühenduse komisjoni, Euroopa Aatomienergiaühenduse komisjoni ja ülemameti ning Euroopa Kohtu endiste liikmete ja nende ülalpeetavate suhtes, kelle kohta käesoleva määruse jõustumise hetkel kehtivad nõukogu määruse nr 63 (EMÜ), ( 3 ) nõukogu määruse nr 14 (Euratom), ( 4 ) ESTÜ ministrite erinõukogu 22. mai 1962. aasta otsuse ( 5 ) või nõukogude määruse nr 62 (EMÜ), 13 (Euratom) ( 6 ) sätted.

Artikkel 21

Komisjoni ja Euroopa Kohtu liikmete suhtes kohaldatakse määrust, millega nähakse ette ühendusele makstavate maksude kohaldamise tingimused ja kord. Kuni selle määruse jõustumiseni kohaldatakse määrust nr 32 (EMÜ), 12 (Euratom). ( 7 )

▼M16

Artikkel 21a

1. Arvestades lõikeid 2 ja 3 kohaldatakse Euroopa Kohtu presidendi, liikmete ja kohtusekretäriga seotud sätteid ka ►M27 üldkohtu ◄ presidendi, liikmete ja kohtusekretäri suhtes.

▼M27

2. Üldkohtu presidendi, asepresidendi, liikmete ja kohtusekretäri igakuine põhipalk on võrdne summaga, mis saadakse järgmiste protsentide kohaldamisel Euroopa Liidu ametniku palgaastme 16 kolmanda järgu põhipalga suhtes:

president : 112,5 %,

asepresident : 108 %,

liikmed : 104 %,

kohtusekretär : 95 %.

▼M16

3. Artikli 4 lõikes 3 osutatud igakuised esindustasud on:





Esimese astme kohtu kodade esimeestele makstakse ametiaja jooksul lisaks tasu eriülesannete täitmise eest ►M24 739,47 EUR ◄ kuus.

▼M25

Artikkel 21b

1. Euroopa Ühenduste ametnike personalieeskirjade XIII lisa artikleid 14, 15, 16, 17 ja 19 kohaldatakse analoogia põhjal komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning ►M27 üldkohtu ◄ presidendi, liikmete ja kohtusekretäri suhtes.

2. Euroopa Ühenduste ametnike personalieeskirjade XIII lisa artikleid 20, 24 ja 25 kohaldatakse analoogia põhjal artiklite 7, 8, 10 ja 15 alusel makstavate summade saajate suhtes.

▼M26

Artikkel 21c

1. Käesoleva määruse Euroopa Kohtu presidenti, liikmeid ja kohtusekretäri ning ►M27 üldkohtu ◄ presidenti, liikmeid ja kohtusekretäri puudutavaid sätteid kohaldatakse avaliku teenistuse kohtu esimehe, liikmete ja kohtusekretäri suhtes, kui lõigetest 2 ja 3 ei tulene teisiti.

2. Avaliku teenistuse kohtu esimehe, liikmete ja kohtusekretäri igakuine põhipalk on võrdne summaga, mis saadakse järgmiste protsentide kohaldamisel Euroopa ühenduste ametniku 16. astme kolmanda järgu igakuise põhipalga suhtes (A*16, kolmas järk kuni 30. aprillini 2006):

esimees : 104 %,

liikmed : 100 %,

kohtusekretär : 90 %.

3. Artikli 4 lõikes 3 sätestatud igakuine esindustasu on:

esimees : 554 eurot,

liikmed : 500 eurot,

kohtusekretär : 400 eurot.

Avaliku teenistuse kohtu esimehele ning kolme kohtunikuga kodade esimeestele makstakse ametiaja jooksul lisaks tasu eriülesannete täitmise eest 500 eurot kuus.

▼B

Artikkel 22

Käesolevat määrust kohaldatakse alates 6. juulist 1967.

Käesolevaga tunnistatakse kehtetuks määrus 63 (EMÜ), 14 (Euratom), Euroopa Söe- ja Teraseühenduse ministrite erinõukogu 22. mai 1962. aasta otsus ja nõukogude määrus nr 62 (EMÜ), 13 (Euratom), välja arvatud artikliga 20 seotud osas.

Jõusse jääb Euroopa Söe- ja Teraseühenduse 13. ja 14. oktoobri 1958. aasta ministrite erinõukogu otsus.

Käesolev määrus on tervikuna siduv ja vahetult kohaldatav kõikides liikmesriikides.